**Tiltaksplan for psykososialt barnehagemiljø Rolvsrud barnehage**

**I Lov om barnehager kapittel 8, står det:**

**§ 41. Nulltoleranse og forebyggende arbeid**

*Barnehagen skal ikke godta krenkelser som for eksempel utestenging, mobbing, vold, diskriminering og trakassering. Alle som arbeider i barnehagen, skal gripe inn når et barn i barnehagen utsettes for slike krenkelser.*

*Barnehagen skal forebygge tilfeller hvor barn ikke har et trygt og godt barnehagemiljø ved å arbeide kontinuerlig for å fremme helsen, trivselen, leken og læringen til barna.*

**§ 42*.*Plikt til å sikre at barnehagebarna har et trygt og godt psykososialt barnehagemiljø (aktivitetsplikt)**

*Alle som arbeider i barnehagen, skal følge med på hvordan barna i barnehagen har det.*

*Alle som arbeider i barnehagen, skal melde fra til barnehagens styrer dersom de får mistanke om eller kjennskap til at et barn ikke har et trygt og godt barnehagemiljø. Styreren skal melde fra til barnehageeieren i alvorlige tilfeller.*

*Ved mistanke om eller kjennskap til at et barn ikke har et trygt og godt barnehagemiljø, skal barnehagen snarest undersøke saken.*

*Når et barn eller foreldrene sier at barnet ikke har et trygt og godt barnehagemiljø, skal barnehagen undersøke saken og så langt det finnes egnede tiltak, sørge for at* *barnet får et trygt og godt barnehagemiljø. Det samme gjelder når en undersøkelse som barnehagen selv har satt i gang, viser at et barn ikke har et trygt og godt barnehagemiljø. Tiltakene skal velges på grunnlag av en konkret og faglig vurdering.*

* ***Vi i Rolvsrud barnehage har NULLTOLERANSE mot krenkelser!***
* ***Ansatte og foreldre har et felles ansvar for at mobbing, utestengelse, vold, diskriminering og trakassering ikke får utvikle seg i barnehagen!***

*I barnehagen kan dette vise seg gjennom at barn blir utestengt fra leken, ikke blir akseptert, får negative kommentarer, blir dominert, undertrykt, truet, herset med, hånt, latterliggjort og manipulert.*

*Det er viktig å skille mellom konflikter og enkelt tilfeller av for eksempel slåssing og utestenging.*

* *Konflikter kan løses ved å skape fred mellom partene.*
* *Krenkelser SKAL løses ved å vise at handlingen er uakseptabel!*

**Hvordan oppdager vi at barna ikke har et trygt og godt barnehagemiljø?**

Direkte krenkelser er synlig med åpne angrep på mobbeofferet, som for eksempel;

* Fysiske former som; dytting, slag, kloring mm.
* Verbal mobbing som terging, latterliggjøring eller at man ydmyker noen
* Aggresjon mot ting som tilhører offeret
* En handling som ødelegger for offeret uten at noe fysisk blir ødelagt
* Et barn som blir utsatt for skremsel eller blir forfulgt, samtidig som det har vanskelig for å forsvare seg.

****Indirekte krenkelser er mer skjult og innebærer at mobbeofferet blir sosialt ekskludert og utestengt fra gruppen. Dette kalles psykiske krenkelser. Eksempler på dette kan være;

* Barn som stadig blir avvist i leken
* Ord, erting, gester, grimaser og utestenging
* Barn som ikke blir invitert til andre
* Barn som blir utsatt for handlinger som er karakterisert som tvang.

**Tegn som kan vise at barn ikke har et trygt og godt barnehagemiljø!!**

Dersom mobbingen ikke er direkte og klar, kan forandringer i barnets adferd være viktige tegn;

* Barnet vil ikke gå i barnehagen
* Barnet nekter å fortelle hva som plager det
* Barnet blir lett oppfarende, sint eller aggressiv
* Barnet plager yngre barn eller søsken
* Barnet får dårligere selvtillit
* Barnet endrer spise,- og sovevaner
* Barnet gråter seg i søvn eller våkner av mareritt

**Hva kan foreldrene gjøre?**

Foreldre har et personlig ansvar for sine barns adferd og trivsel, og de ermedansvarlige for hvordan barnet oppfører seg i barnehagen.

Holdninger og verdier du som voksen og foreldre håndhever, adopteres av dine barn.

Så derfor:

* Vær selv bevisst på hvilke forventninger du har til egne og andres barn
* Vær lyttende og støttende til ditt barn – Ta det de sier på alvor!
* Vær bevisst på hva du formidler via kroppsspråk og gjennom det du sier
* Hils på alle barna i barnehagen og lær deg navn
* Framsnakk andre barn

**Hvis du som forelder mistenker at ditt barn ikke opplever et trygt og godt barnehagemiljø, ta kontakt med personalet med en gang!!**

Barnets trivsel blir også tatt opp på foreldresamtaler i barnehagen.

**Hva kan personalet gjøre?**

**Utløsning av aktivitetsplikten.**

Dersom det er mistanke om at et barn blir utsatt for krenkelser, enten meldingen er fra foreldre, ansatte eller barnet selv, tar vi det opp med foreldrene umiddelbart. I samarbeid utarbeides en aktivitetsplan (se lenger ned) som evalueres etter 2 uker.

* Vi jobber forebyggende med temaer innenfor sosial kompetanse – “Mitt valg”
* Vi har gode rutiner for å sikre at barnet får voksenkontakt hver dag.
* Vi involverer oss i leken og er bevisst på at alle som ønsker noen å leke med ha det
* Vi oppfordrer barna til å bry seg og si ifra dersom de ser andre som ikke har det bra
* Vi er lyttende og tar barna på alvor
* Vi bruker kontaktskjema-/barometer for å kartlegge hvem som leker med hva og hvor
* Vi er anerkjennende i kommunikasjonen med barna.
* Vi lager trivselsregler sammen med barna, som henger synlig på avdelingen.
* Vi tillater *ikke* at bursdagsinvitasjoner henges opp i barnehagen, da det kan oppleves som ekskluderende for de barna som ikke blir invitert.
* Vi lærer barna lekekoder og veileder til hvordan være en god lekekamerat
* I vår Årsplan [2024/Årsplan](https://lorenskogkommune-my.sharepoint.com/personal/heb_lorenskog_kommune_no/Documents/Dokumenter/%C3%85rplan%20og%20virksomhetsplan/2024/%C3%85rsplan%202024.pdf) beskrives mer av vårt arbeid med barns sosiale kompetanse

**Hva gjør vi dersom barnet blir utestengt fra leken?**

* Vi er deltagende i leken og trekker inn de som faller utenfor på en naturlig måte
* Vi blir i leken over lengre tid og ved gjentatte ganger ved behov
* Vi har lekegrupper hvor noen få barn og voksne deltar flere ganger pr uke
* Vi gir barnet status ved å tydelig fremheve positive egenskaper overfor de andre barna
* Vi anerkjenner barna og viser forståelse for de følelser de har til enhver tid
* Vi observerer nøye leken og sjekker ut om det er et fast mønster
* Vi snakker med det barnet som nekter det andre barnet å være med – hva er årsaken?
* Vi går sammen med barnet inn i leken

**Hva gjør vi dersom barnet blir utsatt for trusler?**

* Vi følger med på om dette er et vanlig utsagn fra barnet som kom med “trusselen”
* Vi snakker med barnet som kom med trusselen
* Vi snakker med barnet som ble utsatt for trusselen, og hjelper til med å sette ord på følelsen og opplevelsen
* Vi snakker med barnets foreldre

**Hva gjør vi dersom barnet blir utsatt for vold?**

* Vi griper inn og viser alternative løsninger
* Vi snakker med barna og lytter til begge parter
* Vi viser at vi tar klar avstand for slik adferd
* Reaksjonen mht til den som utøvde volden, tilpasses barnets alder
* Vi snakker med foreldrene til begge barna

**Hva kan vi voksne - personalet og foreldrene gjøre for å hjelpe barn i konflikter?**

**Følgende setninger kan være gode å bruke:**

* Fortell hva som skjedde – Begge parter
* Hva tenker dere, har dere forslag til hvordan vi kan løse dette?
* Er begge enige i forslaget
* Ser du at… (barnet) er lei seg?
* Den voksne hjelper barna å sette ord på følelsene sine
* Dersom barnet vil, tar vi opp problemet på et barnemøte på avdelingen

*Vi lar barna finne gode løsninger selv, men hjelper de dersom de ikke klarer det*

*Vi sjekker ut med alle parter at de er fornøyd med løsningen.*

**Lov om Barnehager kapittel 8**

**§ 43 Skjerpet aktivitetsplikt dersom en som arbeider i barnehagen, krenker et barn**

*Dersom en som arbeider i barnehagen, får mistanke om eller kjennskap til at en annen som arbeider i barnehagen, krenker et barn med for eksempel utestenging, mobbing, vold, diskriminering eller trakassering, skal vedkommende straks melde fra til barnehagens styrer. Styreren skal melde fra til barnehageeieren.*

*Dersom en som arbeider i barnehagen, får mistanke om eller kjennskap til at styreren i barnehagen krenker et barn med for eksempel utestenging, mobbing, vold, diskriminering eller trakassering, skal vedkommende melde fra til barnehageeieren direkte.*

Jfr Rutine ID24007 Compilo

Aktivitetsplan

**Barnet**

Navn:

Født:

**Bakgrunn for saken***Her skriver du inn hva som er fakta i saken. Bakgrunnen kan for eksempel være*

* *Ønsker om tiltak fra foresatte eller barnet*
* *hendelser i barnehagen*
* *undersøkelser barnehagen har gjennomført, herunder uttalelser fra barnet. Hvis barnet har sagt noe til ansatte må dette komme frem.*
* *tiltak som barnehagen eventuelt allerede har satt i verk*
* *husk å tidfeste de ulike hendelsene*

**Følgende aktivitetsplan iverksettes etter dialog med barnet og foresatte:**

|  |  |
| --- | --- |
| **Når skal planen evalueres** | **Problem planen(tiltakene) skal løse** |
|  |  |

|  |  |
| --- | --- |
| **Tiltak 1** |  |
| Begrunne at tiltaket er egnet |  |
| Varighet |  |
| Evaluering av tiltaket |  |
| Ansatt med ansvar for oppfølging og evaluering |  |
| Begrunne at tiltaket er til barnets beste  |  |

|  |  |
| --- | --- |
| **Tiltak 2** |  |
| Begrunne at tiltaket er egnet |  |
| Varighet |  |
| Evaluering av tiltaket |  |
| Ansatt med ansvar for oppfølging og evaluering |  |
| Begrunne at tiltaket er til barnets beste  |  |

|  |  |
| --- | --- |
| **Tiltak 3** |  |
| Begrunne at tiltaket er egnet |  |
| Varighet |  |
| Evaluering av tiltaket |  |
| Ansatt med ansvar for oppfølging og evaluering |  |
| Begrunne at tiltaket er til barnets beste  |  |